CABINET

Cofnodion cyfarfod y Cabinet a gynhaliwyd yn Ystafell Gynadledda 1, Swyddfeydd y Cyngor, Rhuthun ar Ddydd Mawrth 17 Ionawr 2006 am 10.00 a.m.

YN BRESENNOL 

Cynghorwyr S A Davies, Aelod Arweiniol dros Fusnes a Chysylltiadau; P A Dobb, Aelod Arweiniol dros Iechyd a Lles; E C Edwards, Aelod Arweiniol dros Gymunedau; R W Hughes, Arweinydd ac Aelod Arweiniol dros Adfywio; M A German, Aelod Arweiniol dros Blant a Phobl Ifanc; P J Marfleet, Aelod Arweiniol dros Gyllid a Phersonél; D Owens, Aelod Arweiniol dros Ddysgu Gydol Oes; S Roberts, Aelod Arweiniol dros Hyrwyddo Sir Ddinbych, a J Thompson Hill, Aelod Arweiniol dros Eiddo a Rheoli Asedau.  
Sylwedyddion:	Cynghorwyr J R Bartley; R E Barton; M Ll Davies; G C Evans; C L Hughes; N Hugh Jones ac M M Jones.  

HEFYD YN BRESENNOL

Prif Weithredwr; Dirprwy Brif Weithredwr / Cyfarwyddwr Corfforaethol: Adnoddau, Clerc y Sir a’r Rheolydd Ariannol.

YMDDIHEURIADAU

Cynghorydd E W Williams, Aelod Arweiniol dros yr Amgylchedd.

CYHOEDDIAD

Rhoddodd y Cyfarwyddwr Corfforaethol: Amgylchedd wybod am golled drist Peter Ellis, a fu farw’n gynnar yn y Flwyddyn Newydd.  Bu Peter yn gweithio fel Uwch Swyddog i’r Adran Drwyddedu a Safonau Masnach yn Y Rhyl.   Safodd yr Aelodau a’r swyddogion fel teyrnged dawel.

Hysbysodd y Cynghorydd R W Hughes yr Aelodau y byddai Cabinet Un i Un â’r cyhoedd yn cael ei gynnal cyn cyfarfod y Cabinet ar 21 Chwefror 2006 yn Rhuthun.

1	MATERION BRYS 

	Nid oedd dim materion brys.  
	
2	COFNODION Y CABINET  

Cyflwynwyd Cofnodion cyfarfod y Cabinet a gynhaliwyd ar 20 Rhagfyr 2005. 

	Eitem 3 Arolwg Gofal Eilaidd:  diwygio’r paragraff olaf ar dudalen 3 “Mynegodd y Cynghorydd S A Davies ei bryder i Mr Griffin na fyddai’r Awdurdod Lleol yn gallu talu am ddarparu mwy o wasanaethau pe bai ysbytai llai yn cael eu cau.”

	Gofynnodd y Cynghorydd N H Jones i’r swyddogion perthnasol gysylltu ag ef ynghylch cynnydd pellach ar Eitem 12 Prestatyn: Maes Parcio Tafarn Offa.

PENDERFYNWYD, yn amodol ar yr uchod, cymeradwyo Cofnodion cyfarfod y Cabinet a gynhaliwyd ar 20 Rhagfyr 2005 fel rhai cywir a’u harwyddo gan yr Arweinydd.

3	RHAGLEN ADOLYGU ASEDAU 

Cyflwynodd y Cynghorydd J Thompson Hill yr adroddiad yn gofyn am sêl bendith i broses i resymoli sylfaen asedau’r Cyngor yn unol ag anghenion cyflwyno gwasanaethau.  Diolchodd i’r Cyfarwyddwr Corfforaethol: Amgylchedd, Pennaeth Gwasanaethau Datblygu a’r tîm am eu holl waith yn paratoi’r adroddiad.  

Dywedodd y Cynghorydd Thompson Hill nad oedd dim proses herio yn ei lle ar hyn o bryd i ystyried y cynlluniau rheoli asedau gwasanaeth unigol.  Rhoddodd wybod bod y Grwp Adolygu Stadau Amaethyddol wedi cynnal ei gyfarfod cyntaf ym mis Rhagfyr 2005.  

Roedd y Cynghorydd P A Dobb yn falch o weld Grwpiau Aelodau Etholedig Ardaloedd yn gyfrannog yn yr ymgynghoriadau a gofynnodd am ddiweddariad ar yr ymgynghoriad hyd yma.  Dywedodd y Cynghorydd Thompson Hill fod eitemau wedi’u cynnig gan rai Aelodau Wardiau mewn ymateb i’r ymgynghoriad a hefyd gan amrywiol wasanaethau.  Dywedodd fod angen arolwg strategol sylweddol o sylfaen asedau’r Awdurdod a bod trafodaeth gan Weithgor y Cabinet yn dilyn trafodaeth â Grwp Aelodau Etholedig Ardaloedd yn hanfodol.  

Croesawai’r Cynghorydd P J Marfleet yr argymhellion ac fel aelod o’r Pwyllgor Rheoli Asedau teimlai’n gryf fod angen mewnbwn lleol a chefnogai’r angen i Grwp Aelodau Etholedig Ardaloedd gael mewnbwn.  

Dywedodd y Cynghorydd E C Edwards ei fod wrth ei fodd y byddai asedau’n cael eu trafod gan Grwp Aelodau Etholedig Ardaloedd a’i fod wedi bod yn dadlau dros hyn am flynyddoedd lawer.  Mynegodd ei bryder ynghylch unrhyw Benderfyniadau Dirprwyedig y gellid eu gwneud oni bai eu bod wedi’u trafod yn flaenorol gan Grwp Aelodau Etholedig Ardaloedd a gan Weithgor y Cabinet.

Mewn ymateb i ymholiad gan y Cynghorydd N Hugh Jones, dywedodd Pennaeth Gwasanaethau Datblygu y gallai adleoli lotments fod yn ystyriaeth, yn hytrach na unrhyw warediadau.  Cytunai’r Aelodau fod rheolau llym yn eu lle ynghylch unrhyw warediadau posibl o’r fath. 

PENDERFYNWYD: 

	[a]	gofyn i Grwpiau Aelodau Etholedig Ardaloedd y Cyngor Sir adolygu’r holl asedau yn eu hardaloedd, gan gymryd sylw o’r agenda cydweithredu a hefyd dderbyn sylwadau priodol gan Weithgor y Cabinet.  Byddai adroddiadau oddi wrth Grwp Aelodau Etholedig Ardaloedd yn mynd i Weithgor y Cabinet hefyd  

	[b]	bod Aelodau’r Cabinet yn cwrdd fel Gweithgor i adolygu holl asedau’r Cyngor Sir ac i glustnodi opsiynau i gynhyrchu portffolio asedau mwy cynaliadwy yn cynnwys materion cydweithredu  

[c]	y dylid paratoi adroddiadau manwl ar gyfer penderfyniad i’r Aelod Arweiniol, y Pwyllgor Rheoli Asedau neu’r Cabinet fel y bo’n briodol, yn dibynnu ar y penderfyniadau a geisir. 

4	CYLLIDEB CYFRIF REFENIW TAI 2005 / 2006

Cyflwynodd y Cynghorydd P A Dobb yr adroddiad i’r Aelodau nodi sefyllfa rhagolygon ariannol ddiweddaraf y Cyfrif Refeniw Tai (HRA) (refeniw a chyfalaf) ar gyfer 2005-2006, a oedd yn dangos tanwariant net posibl o £247k ar ddiwedd y flwyddyn, roedd y canlyniad yr un fath ag yr adroddwyd yn Nhachwedd 2005.  Gofynnwyd i’r Aelodau nodi fod y rhaglen waith yn unol â’r amserlen, gyda rhai amrywiadau, ac y gwnaed cynnydd da.

Cadarnhaodd Pennaeth Gwasanaethau Tai fod y tanwariant ar y contract gwresogi yn llithriad y gellid ei gario ymlaen i’r flwyddyn ariannol nesaf er mwyn cwblhau’r gwaith yn y contract.  

PENDERFYNWYD bod y Cabinet yn nodi sefyllfa rhagolygon ariannol ddiweddaraf y Cyfrif Refeniw Tai ar gyfer 2005-2006.   

5	CYFRIF REFENIW TAI CYLLIDEBAU REFENIW A CHYFALAF 2006-2007

Cyhoeddodd y Cynghorydd M Ll Davies ddiddordeb yn yr eitem.  

Cyflwynodd y Cynghorydd P A Dobb yr adroddiad i’r Aelodau fabwysiadu Cyllideb a Rhaglen Gyfalaf y Cyfrif Refeniw Tai ar gyfer 2006-2007.  Gofynnwyd i’r Aelodau gytuno hefyd fod y rhenti am anheddau Cyngor i’w codi’n unol â’r Polisi Gosod Rhenti yn Adran 2.2.5 yr adroddiad (cyfartaledd o 5.5%) o ddydd Llun 3 Ebrill 2006 a bod y rhenti am garejis Cyngor i’w codi o 20c yr wythnos yn effeithiol o ddydd Llun 3 Ebrill 2006.  

Dywedodd y Cynghorydd Dobb fod y ffordd raddol o fynd ati a gytunwyd yn flaenorol parthed codiadau rhent yn parhau i leihau’r anghysondebau tra’n sicrhau na fyddai’r un tenant yn talu mwy nag uchafswm codiad, tra oedd gan y tenantiaid raglen welliannau hefyd.  Roedd yr Adran wedi lleihau costau staffio hefyd yn dilyn ei hailstrwythuro diweddar.  Roedd cefnogaeth i’r adroddiad wedi’i derbyn oddi wrth y Pwyllgor Archwilio.

Gwnaeth y Cynghorydd P J Marfleet y sylw fod yr adroddiad yn un cadarn ac y byddai’n rhan annatod o’r penderfyniad yn y dyfodol naill ai i drosglwyddo’r stoc neu i ddilyn y llwybr benthyca darbodus.  Teimlai y dylai cynllun busnes y stoc dai gael ei adolygu ar ôl y tair blynedd gyntaf a hefyd o ran y cynllun Hawl i Brynu, bod yr Awdurdod yn derbyn llawer llai am y tai nag y byddid wedi’i dderbyn ar y farchnad agored.

Dywedodd Pennaeth Gwasanaethau Tai fod y prisiant ar gyfartaledd hyd yma yn 2005-2006, dan y Cynllun Hawl i Brynu, yn £62k, gyda disgownt o £16k ar gyfartaledd, felly roedd tai yn gwerthu ar gyfartaledd am £46k.  Gosodwyd prisiannau gan y Prisiwr Dosbarth ond mae hawl i apelio yn bodoli.  Cytunodd i adrodd yn ôl ar y materion prisio.  Cadarnhaodd hefyd y byddai’r adroddiad ar yr opsiynau yn y dyfodol, y disgwylid iddo ddod i’r Cabinet ar 31.01.2006, yn cynnwys argymhelliad ar gyfer arolwg llawn ymhen tair blynedd. 

Mewn perthynas â rhenti’n cael eu cydraddoli ar draws y Sir, dywedodd Pennaeth Gwasanaethau Tai, er y gallai gymryd 10 mlynedd cyn i bob un o’r anghysondebau gael eu clirio, nad oedd ond nifer fechan a oedd yn amrywio’n sylweddol oddi wrth y rhent targed.      

Cytunwyd bod y ffigur canrannol gwallus ar gyfer y codiadau mewn rhent garejis i’w ddileu o’r adroddiad a bod y codiad i’w gytuno’n 20c yr wythnos.

PENDERFYNWYD:  

[a]	mabwysiadu Cyllideb a Rhaglen Waith y Cyfrif Refeniw Tai ar gyfer 2006-2007  

[b]	bod rhenti am anheddau Cyngor i’w codi’n unol â’r Polisi Gosod Rhenti yn Adran 2.2.5 yr adroddiad (cyfartaledd o 5.50%) o ddydd Llun 3 Ebrill 2006  

[c]	bod rhenti am garejis Cyngor i’w codi o 20c yr wythnos yn effeithiol o ddydd Llun 3 Ebrill 2006.

6	CYTUNDEBAU CYLLIDEB reFenIW A CHYFALAF tAIR BLYNEDD i AWDURDODAU LLEOL YNG NGHYMRU  

Cyflwynodd y Cynghorydd P J Marfleet yr adroddiad i’r Aelodau ystyried a chytuno ymateb drafft yr Awdurdod i ymgynghoriad Llywodraeth Cynulliad Cymru ar gytundebau refeniw a chyfalaf tair blynedd.  Dywedodd fod egwyddor y ddogfen yn dda a theimlai ei bod yn bwysig i Awdurdodau allu symud tuag at gyfradd 3 blynedd arwyddol ar gyfer Treth y Cyngor ond bod hyn yn anodd pan nad oedd ffigurau’r cytundeb ar gael.  Byddai Llywodraeth Cynulliad Cymru yn cynhyrchu crynodeb o ganlyniadau’r ymgynghoriad a chynllun gweithredu o fewn 8 wythnos.  

Cefnogai’r Dirprwy Brif Weithredwr / Cyfarwyddwr Corfforaethol: Adnoddau sylwadau’r Cynghorydd Marfleet.  Dywedodd ei bod yn bwysig fod Cynulliad Cymru yn rhoi ystyriaeth bellach i ddatblygu’r polisi a’r strategaeth yr oedd angen iddo fod yn ei le cyn y gellid cytuno cytundebau ariannol.   

Rhoddwyd gwybod am sylwadau Archwilio i’r Aelodau gan y Dirprwy Brif Weithredwr / Cyfarwyddwr Corfforaethol: Adnoddau :

w	roedd hi’n bwysig fod Llywodraeth Cynulliad Cymru yn defnyddio data cyfredol a fyddai’n helpu gyda ffigurau yn y dyfodol
w	roedd cyllidebau’n sefydlog ond roedd peth gwaith Addysg a Gwasanaethau Cymdeithasol yn cael ei yrru gan y galw mewn llawer achos  
w	gormod o fiwrocratiaeth i Gynghorau Cymuned bychain iawn 
w	angen cynllunio mwy tymor hir a fyddai’n caniatáu trosglwyddo peth cyflwyniad gwasanaethau i Gynghorau Cymuned

Gofynnodd yr Aelodau fod llythyr eglurhaol i’w anfon i’r Cynulliad i bwysleisio’r angen i’r Cynulliad fod yn canolbwyntio ar ddatblygiad polisi a strategaeth, gan ganiatáu i awdurdodau lleol benderfynu materion gweithredol.  

PENDERFYNWYD bod y Cabinet yn cytuno ymateb Cyngor Sir Ddinbych i ymgynghoriad Llywodraeth Cynulliad Cymru ar gytundebau refeniw a chyfalaf i Awdurdodau Lleol yng Nghymru yn cynnwys y sylwadau a wnaed gan y Pwyllgor Archwilio Adnoddau.  Bod llythyr eglurhaol i’w anfon gyda’r ymateb.

7	DARPAR RAGLEN WAITH Y CABINET

Cyflwynodd y Cynghorydd S A Davies Ddarpar Raglen Waith y Cabinet.  Gobeithid cael adroddiad ar Wella Stoc Dai y Cyngor yng nghyfarfod y Cabinet ar 31.01.2006.  

Dywedodd y Cynghorydd E C Edwards ei fod yn dymuno trafod yr adroddiad ar Y Tu Hwnt i Bartneriaethau Ardal gyda’r Dirprwy Brif Weithredwr / Cyfarwyddwr Corfforaethol: Adnoddau a’r posibilrwydd o gael yr adroddiad ar agenda Cabinet Chwefror 2006.

PENDERFYNWYD bod y Cabinet yn nodi Darpar Raglen Waith y Cabinet.  

8	EitemAU BRYs 

Nid oedd dim Eitemau Brys Rhan I.  

RHAN II

Daeth y cyfarfod i ben am 11.00 a.m.